PROTOKOLL FRA UNIVERSTETSSTYRETS STUDIEKOMITE  MØTE 2-06	
	
TORSDAG 23. FEBRUAR 2006 KL 12.15 – 15.00

Til stede fra komiteen: Viserektor Inga Bostad, 1. amanuensis Hallgeir Elstad, TF, Studiedekan Finn Arnesen, Jus, Studiedekan Per A. Brodal, Med, Studiedekan Tor Egil Førland, HF, Studiedekan Annik M. Myhre, MN, Studiedekan Morten Rykke, OD, Dekan Asbjørn Rødseth, SV, fakultetsdirektør Øivind Nystøl, UV, professor Kirsten Hofgaard Lycke, FUP, Senterleder Bente Herstad, SUM, Maria Veie Sandvik, Studentparlamentet, Kristian Meisingset, Studentparlamentet, Johannes Wilm, Studentparlamentet
Sekretariat: Studiedirektør Monica Bakken, Seksjonssjef Torbjørn Grønner, Seksjon for studieadministrative tjenester, Seniorkonsulent Finn Ragnar Berger, Seksjon for studieadministrative tjenester, Førstekonsulent Ester Fremstad, Seksjon for studieadministrative tjenester, Seniorrådgiver Svein Hullstein, Seksjon for internasjonalisering av studier.
Forfall:Biblioteksdirektør Jan Erik Røed, UB (observatør) og hans vara, Studiedekan Trygve Wyller, TF, Studiedekan Doris Jorde, UV.

Studiedekan Morten Rykke, OD, forlot møtet etter behandling av den første diskusjonssaken, og studiedekan Annik Myhre, MN, gikk før behandling av V-sak 2.2-06, som var den siste saken som ble behandlet.

0	Godkjenning av dagsorden. Protokoll fra forrige møte, se 
            http://www.admin.uio.no/sta/studiekom/ 
Dagsorden ble godkjent.

Orienteringssaker:
•	Nasjonal evaluering av kvalitetsreformen i regi av NIFUStep og Rokkan-senteret
Orientering ved studiedirektøren.

•	Orientering fra PFI om pilotprosjekt om bistand til oppfølging av studenters evaluering av undervisning
Orientering ved Professor Kirsten Hofgaard Lycke.
Fagområdet for Universitetspedagogikk har invitert fagmiljøene ved Det humanistiske fakultet og Det matematisk-naturvitenskapelige fakultet til å delta i et pilotprosjekt som skal hjelpe fagmiljøene til å utnytte den informasjon de skaffer seg gjennom studentevalueringer. Prosjektet gjennomføres vårsemesteret 2006. Prosjektet ble omtalt på komiteens møte i desember, og er et bidrag i studiekvalitetsarbeidet ved UiO.  Interessen har vært stor og gledelig.

•	Orientering fra SV om emne for studenter i verv, som gir studiepoengsuttelling
Orientering ved Dekan Asbjørn Rødseth. 
SV-fakultetet utarbeider nå et emne i organisasjon og ledelse for studenter med tillitsverv, i første omgang som en prøveordning høsten 2006. Emnet vil være av 10 studiepoengs omfang, og vil kunne innpasses som et fritt emne i bachelorprogrammene. Studentparlamentet har bidratt i arbeidet med å utvikle  tilbudet.

•	Orientering om brev fra KD vedrørende klagerett på obligatoriske aktiviteter
Orientering ved Studiedirektøren.
UiO har søkt departementet om bistand til tolkning av i hvilken utstrekning UH-lovens bestemmelser om klageadgang kommer til anvendelse ved obligatoriske aktiviteter. Departementet svarer at studentene har klagerett mht aktiviteter som kreves for å kunne gå opp til eksamen.  Utfordringen for UiO ligger nå i å utforme tilbudene på fakultetene i tråd med dette.  Det er fortsatt noen punkter som trenger avklaring før dette er på plass.

•	Orientering fra NOKUT:
Orientering ved Seksjonssjef Torbjørn Grønner.

Forskrift om standarder og kriterier for akkreditering av studier og kriterier for akkreditering av institusjoner i norsk høyere utdanning ble fastsatt av Nasjonalt organ for kvalitet i utdanningen (NOKUT) 25.01.2006 med hjemmel i Kunnskapsdepartementets forskrift av 08.09.2005.  
Mange av de innspill som kom inn under høringen, bl.a. fra UiO, er innarbeidet i forskriften.  Innholdet i forskriften fremtrer nå som noe tydeligere.  Jfr. 05/18871.

Kriterier for evaluering av universiteters og høgskolers kvalitetssikringssystem for utdanningsvirksomheten, vedtatt av NOKUTs styre 5. mai 2003, er blitt revidert 25.01.2006.  Nytt punkt om europeisk standard for institusjonenes interne kvalitetssikring er tatt inn som oppfølging av Ministermøtet i Bergen mai 2005.  Jfr. 05/20306.

Viktigheten av ovenstående ble poengtert i forhold til de tre miljøene (Jus, OD og farmasi) som nå er gjenstand for akkreditering.  Behov for begrepsavklaring på noen områder.

•	Orientering om nasjonalt rammeverk for kvalifikasjoner i høyere utdanning
Orientering ved Viserektor Inga Bostad.  
Et nasjonalt rammeverk må søkes knyttet opp mot det europeiske rammeverket, som danner rammen for det nasjonale.  Ulik tilnærming innenfor det europeiske rammeverket, hvor begrepene kompetanse og kvalifikasjon er sentrale.  Ytterligere informasjon vil bli gitt når KDs arbeidsgruppe kommer i gang med sitt arbeid.

•	Den sentrale internasjonaliseringspotten – rapport 05 og utlysning 06
Orientering ved Seniorrådgiver Svein Hullstein.
Det er anledning til å søke om støtte til tiltak innen studier og forskning fra den sentrale internasjonaliseringsmidlene ved fire årlige frister. I tillegg har det siden 2003 funnet sted en separat utlysning hvor fakultetsnivået kan søke om støtte til lokal oppfølging (strategi) i forbindelse med UiOs strategi for studentmobilitet 2003 - 2006. Vedlagt oversendes rapport over bruken i 2005, samt kopier av utlysninger for 2006. Rapporten viser at midlene blir benyttet fullt ut, og at de er et viktig virkemiddel for å stimulere til økt internasjonal aktivitet. 
Nye retningslinjer for 2007 er for tiden til vurdering.
Midlene fordeles ikke etter noen fast nøkkel til fakultetene, men i forhold til relevans i forhold til søknadene.

•	Referat LMU
Orientering ved Viserektor Inga Bostad.
LMU ønsker å ha en mer offensiv holdning i forhold til læringsmiljøet. Viktig å synliggjøre LMUs arbeid, så vel som SKs arbeid, og derfor legges det nå opp til å utveksle referater fra de respektive møter.

Diskusjonssaker:
•	Evaluering av kvalitetsreformen
Orientering ved Viserektor Inga Bostad.
Den fremlagte skissen var en utkast til mandat og forslag til medlemmer av arbeidsgruppen som skal utarbeide mandatet. En gjennomgang av reformen er en av det nye rektoratets viktigste saker. Hensikten med en slik evaluering vil være å se på spesifikke UiO-problemstillinger og definere flaskehalser. Evalueringen som sådan blir dermed er en viktig del av kvalitetssikringsarbeidet ved UiO.  
Det ble påpekt viktigheten av at arbeidsgruppen skulle stå for utformingen av mandatet, mens andre får stå for gjennomføringen.  Det kom innspill på at man ved UV har et miljø som gjennomfører evalueringer av denne typen og som man bør vurdere å bruke i gjennomføringsfasen av en slik evaluering.
Tidsrammen må bestemmes av Studiekomiteen, mens gruppen selv må ta stilling til den praktiske tilnærmingen.  
Det ble også spilt inn at det er viktig at noen med studieadministrativ kompetanse, studiekonsulent på instituttnivå f.eks., og at fagforeningsrepresentanter også bør være representert i gruppen.  

•	Bruk av karakterskalaen: Oppfølgning av referansepanelenes rapporter
Orientering ved Førstekonsulent Ester Fremstad.
Studiekomiteen besluttet på møtet 9. desember å foreta en grundig diskusjon omkring bruken av bokstavkarakterskalaen, på bakgrunn av bl.a. rapporter fra de nasjonale referansepanelene. Hovedtemaer er lik anvendelse av hele skalaen; å unngå inflasjon i de beste karakterene; strykprosent og krav til laveste ståkarakter. Utfordringene er aktuelle både på institusjonsnivå og nasjonalt nivå og er nært knyttet til sensorordninger og kvalitetssikring av sensur.
Utfordringen ligger særlig på masternivå og særlig i forhold til faren for inflasjon av karakterer.  Noe skjevhet i fordelingen må man nok uansett regne med og en viss skjevhet på grunnlag av gamle hovedfagsgrader som fortsatt er i systemet.  I den videre prosessen vil de nasjonale fagrådene være viktige støttespillere.
Studiekomiteen mener utviklingen går rett vei og finner ikke grunn til å gi rektor råd om å  gripe inn ift karakterfastsetting på fakultetene all den tid det jobbes lokalt med problemstillingene.

Vedtakssaker:
1.2-06 Opptak av internasjonale søkere til bachelorprogrammer – innføring
av krav om GSK inkl. norsk
Saken utsettes til neste møte.

2.2-06 Obligatorisk innlevering i DUO av avhandlinger (mastergradsoppgaver,
hovedoppgaver og spesialoppgaver) ved profesjonsstudier og på
mastergrads- og hovedfagsnivå
På oppdrag fra Universitetsdirektøren har Universitetets senter for informasjonsteknologi (USIT) og Universitetsbiblioteket (UB) utviklet et publiseringsarkiv for UiO kalt DUO - Digitale utgivelser ved UiO (http://www.duo.uio.no) med funksjoner for forfatterstøtte, konvertering, innlevering, publisering, gjenfinning og arkivering av UiOs vitenskapelige elektroniske dokumenter. Universitetsdirektøren mener at den tekniske og administrative infrastrukturen nå er på plass og at tiden er inne til å følge opp mål, tiltak og forslag til rutiner som er angitt i den strategiske planen for DUO. 
Et av strategiplanens viktigste forslag til tiltak er å innføre obligatorisk innlevering i DUO av alle vitenskapelige arbeider fra år 2006, slik at de kan publiseres i fulltekst på nettet. 

Selv om man skal være varsom med å knytte DUO for sterkt opp mot fusk, så bør man få på plass programvare som er i stand til å gjenkjenne tekst.  Det ble opplyst at det ikke ville være noe problem i forhold til opphavsretten, man kan ikke nekte å publisere i DUO, men man kan publisere også andre steder.  Viktig at DUO håndterer PDF-filer generelt og ikke bare knyttet opp mot en programvareleverandør.
Vedtak:
Studiekomiteen anbefaler universitetsdirektøren å innføre obligatorisk innlevering i DUO av avhandlinger (mastergradsoppgaver, hovedoppgaver og spesialoppgaver) på profesjons-, mastergrads- og hovedfagsnivå innen utgangen av 2006.

3.2-06 Programplan for masterstudiet i teknologi, organisasjon og læring (TOOL)
Det 3-årige bachelorprogrammet i Teknologi, organisasjon og læring, TOOL, er et fellesprogram mellom Det matematisk-naturvitenskapelige fakultet ved Institutt for informatikk, Det samfunnsvitenskapelige fakultet og Det utdanningsvitenskapelige fakultet. Arbeidet med å utvikle en programplan for masterstudiet har resultert i et flerfaglig, tverrfakultært program rettet mot spisskompetanse i organisasjonsendring og –læring, med særlig fokus på informasjonsteknologiens rolle i slike prosesser. Masterprogrammet er et ÖÐ¹ú¾º²ÂÍø_ÖÐ¹ú×ã²ÊÍø-×ãÇòÍÆ¼ö mellom Det matematisk-naturvitenskapelige fakultet ved Institutt for informatikk som vil være administrativ enhet, Det samfunnsvitenskapelige fakultet og Det utdanningsvitenskapelige fakultet. Masterstudiet vil ha formell oppstart høsten 2006.
Vedtak:
Studiekomiteen viser til tidligere vedtak og anbefaler universitetsledelsen å tilby det toårige masterstudiet i Teknologi, organisasjon og læring fra og med høsten 2006 i samsvar med den fremlagte studieplan og innenfor eksisterende ressurser.

4.2-06 Krav til programplaner og emnebeskrivelser og retningslinjer for
saksbehandling ved etablering, endring og nedlegging av studieprogram og
emner
Saken utsettes til neste møte.

5.2-06 Eventuelt
Det ble foreslått å utsette møtet i mai.  Nytt tidspunkt uavklart.

Inga Bostad/sign.
leder	

			Monica Bakken/sign.
		                     studiedirektør